السلام عليكم ورحمة الله وبركاته. الحمد لله وكفى وصلاة وسلاما على عباده الذين اصطفى اللهم لك الحمد كله ولك الملك كله وبيدك الخير كله واليك يرجع الامر كله. لبيك يا ربنا وسعديك والخير كل الخير في يديك
والشر ليس اليك انا بك واليك تبارك وتعاليت استغفرك واتوب اليك. اللهم صل على الحبيب محمد وعلى ازواجه امهات المؤمنين وعلى ذريته وال بيته انك حميد مجيد. اما بعد اخواني واحبابي في الله. ايات عباد الرحمن في سورة ايه
صورة ايه؟ صدمة. انا عارف ان انتم عارفين بس يعني سورة الفرقان. سورة الفرقان السورة اللي بعدها ايه طب الصورة اللي قبلها ايه لأ بصوا بقى كده احنا كده مش هنلمس مع بعض خالص. كده ما فيش كيميا بينا وبين بعض خالص. طيب كل واحد بقى يطلع المصحف بتاعه. كل واحد يطلع البطاقة بتاعته
ها يلا يا اخواني. اللي ما عهوش بطاقة يجيب بطاقة من آآ على جنب. يلا وحد كل واحد يوزع مصاحف على اخوانه عايزين نوزع بطايق ما فيش واحد يبقى معهوش بطاقة الليلة ان شاء الله يا اخوانا. يلا يا رجالة ما فيش واحد بيمشي في الشارع من غير بطاقة. الحملات مالية البلد. حملة من حملات
اخرة تيجي عليك وانت معكش بطاقة تبقى مصيبة طب انا عايز بطاقة. المصحف ما عرفش يدخل في الجيب بتاع البتاع. سبقك بها عكاشة. جزاك الله جزاك الله خير يا بشمهندس ربنا يحفزك. الله اكبر الله اكبر
الله اكبر ها سورة الفرقان خلاص افتح معي صاد تلتمية خمسة وستين صفحة تلتمية خمسة وستين ده ايات عباد الرحمن وعباد الرحمن الذين يمشون على الارض هونا واذا خاطبهم الجاهلون قالوا ايه؟ سلاما. آآ صفحة تلتمية خمسة وستين
اخر صفحتين في سورة الفرقان اية تلاتة وستين الصورة اللي بعد الفرقان سورة ايه؟ يا سيدي ياد يا مزاكر ياض يا مزاكر غاشش على طول ما شاء الله لا قوة الا بالله. احب انا الاخوة اللي بتعرف تقول
خد بسرعة دي في الامتحانات ان شاء الله بيتصرفوا يعني. آآ آآ يعني سبحان الله العظيم يا اخواني يعني والواحد جاي وعباد الرحمن الذين يمشون فعلى الارض هونا. والواحد جاي ولقى يعني الشوارع بقت معركة انتخابية على اي حاجة. يعني معركة انتخابية على نادي معركة انتخابية على
تلاقي الشوارع اتقلبت معارك سبحان الله العظيم. رغم ان ممكن يعني الجنازة حارة والميت يعني ما هواش حاجة جامدة اوي يعني ولا حاجة يعني. سبحان الله قول الله سبحانه وتعالى الذين يمشون على الارض ايه؟ هونا يا عيني يا عيني على اللي ما عرفش قيمة الدنيا. يا عيني على الغلابة
اللي بيحسبوا ان الدنيا لها قيمة. يا عيني والله يا جماعة اللي مع الناس اللي معظمة الدنيا ومعظمة الكرسي ومعظمة الفلوس ومعظمة العربية. ومعزمة موبايل التاتش ومعزمة الايباد ومعزمة. يا عيني على اللي معزم كل حاجة في الدنيا والشياكة اللي فيها والزخرفة اللي فيها. هنا
هنتكلم عن ناس يمشون على على الارض على فوق ناس عاليين في اول ثمرة للعلو بتاعهم كانت كلمة هونا لما طلع فوق بيبصوا على الدنيا من تحت كده. قال ايه ده! هي دي! يا دنيا غر غيري! الكلمة بتاعة سيدنا علي بن ابي طالب يا دنيا غر غيري! يعني كأن
تخيلوا واحد مننا جارته مسلا عندها تمانين سنة مسلا ويعني انسانة كبيرة خالص ويعني خلاص وبقت كبيرة جدا في السن ووشها بقى كبير جدا في السن. فمرة من المرات قامت رايحة عاملة شد وش. وقامت لابسة باروكة. وقامت حاطة تلاتة كيلو ما صاحيك تجميل. وقامت لابسة لبس
تعني يعني ايه؟ وعملت في نفسها البدع وعمليات تجميل ومشت في الشارع فالشباب بقى مش واخد باله. فالشباب بيعاكسها فجارها يبص لها ويضحك كده اسمها ايه ؟ غر غيري. رحت هاجي على حد تاني. مش علي انا. والله لو عملت في نفسك ايه ؟ فيا جماعة اللي بيعلى وبيبص للدنيا من فوق
هيقول لها يا دنيا غر غيري. راحت حاجة على حد تاني ده انا عرفت حقارتك وعرفت ضئلتك. عشان كده اول ثمرة لعلو الايمان تمشون على على هنا المفسرين قالوا ان هو حرف ايه؟ ها؟ حرف ايه؟ استعلاء حرف استعلاء. ان الناس دي عاليين على
يعني رجليه ماشية على الارض ولكن قلبه في السما فوق. فاول ثمر للعلو بتاعه هونا. اي مستهينين بها. اي مستهينين الاستهانة بالدنيا. انه عارف ان الدنيا راحت جات اقبلت ادبرت. يعني حلت اوحلت كست او كست. الدنيا
الاخرة بجميع الاحوال بتاعتها هونا يستهينون بها. ويعني الشيخ احمد بيقرأ في صلاة العشاء قول الله سبحانه وتعالى اجعل الذين امنوا وعملوا الصالحات كل مفسدين في الارض ام نجعل المتقين كالفجار ربنا هنا بيستدل بالاية دي على ايه
الاية دي ربنا بيستدل بها على ايه نستدل بقى على ايه انا عايز آآ شوية طوب يبقوا جنبي كده عشان اعرف اتعامل بس. بيستدل بقى على ايه ياض الله! ام نجعل المتقين كالفجار بيستدل بها على يوم القيامة. على ان لازم يبقى فيه دار اخرة. والا
وما فيش دار اخرة هيبقى افجر الفجرات هم واطهر الطاهرات في النهاية زي بعض. هيبقى اعظم صوامين القوامين هم وافسد المفسدين زي بعض. هيبقى هتلر في النهاية زيه زي اي امام من ائمة الحق في العالم. هيبقى
الشاب اللي زنا كل ليلة زي الشاب اللي قام الليل كل ليلة. هيبقى في النهاية كله هيتساوى. ينفع كله يتسوى! يبقى ربنا عدل! يبقى ربنا يبقى يبقى اذا يا اخواني ام نجعل الذين امنوا وعملوا الصالحات كالمفسدين في الارض هتساوي دول ام نجعل المتقين كالفجار اعلم اطلعوا
اعلوا بتصوركم عشان تفهموا يعني ايه دار اخرة؟ عشان كده الاية اللي بعدها على طول كتاب ايه ؟ انزلناه. انزلناه يعني ايه ؟ جاي من فوق كتاب جاي لكم من فوق. يعني ايه جاي لكم من فوق؟ يعني اللي هيرتبط به هيعلى لفوق. هيبقى فعلا يمشون على هيبقى انسان عالي
لما يرتبط بهذا القرآن بسم الله والصلاة والسلام على رسول الله. نبتدئ يا اخواني في التعليقات على هذه الايات العظيمة الجزيمة الجليل المهيبة. يعني ايات عباد الرحمن لها في صدر المرء. يعني وانا يعني انا قلت المرة اللي فاتت انا مستخسر اشرحها. يعني يعني
انا مستخسر اشرحها في درس. انا عايز اية تواد الرحمن ديت ايه؟ اقعد انا احد اخواني كده نتدارس فيها كلمة كلمة وحرف حرف. لان فعلا كل حرف له معنى وكانت البرايا وعباد الرحمن. ده دي البداية عباد الرحمن. عباد الرحمن يعني كلمة اولها عبادة. يعني
اولها العبادة. يعني اول حاجة تقربك لربنا العبادة. اكتر حاجة تقربك لربنا العبادة. ولما عبدوا ربنا ربنا عمل لهم حاجة مهولة يا جماعة ربنا عمل لهم ايه؟ نسبهم لنفسه وعباد الرحمن. يعني ايه نسبهم لنفسه؟ يعني تخيلوا مسلا واحد مسلا راجل اعمال كبير
بيقول لك فلان وفلان دول رجالتي. رجالتي في الشركة دي هو كله شغال عندي. بس دول رجالتي. دول دون كل اللي شغالين عندي دول بالزات رجالتي. يبقى دول اللي اعتمدوا
عليهم دول دول. يعني زي ايه برضه ؟ ولله المثل الاعلى زي اب مسلا عنده ولاد كتير. ففيه ابن عاجبه اوي وبيسمع كلامه اوي يقول له انت سبني بحق وحقيقي. الله! طب والباقي مش اولادك؟ ما كل الناس عباد الرحمن يا جماعة! هو فيه حد مش عبد للرحمن! هو فيه حد كل الناس عباد الرحمن
اومال لما ربنا يقول عليه دول بالزات عباد الرحمن ولله المثل الاعلى الاب بيقول لابنه انت اللي ابني بحق وحقيقي. انت اللي افرح بنسبتك لي انت اللي هتشوف الابوة اللي بحق وحقيقي مني بقى. عشان كده كلمة عباد جت مع كلمة الرحمن العبادة طالعة منهم من الارض للسماء
والرحمات نازلة عليهم من السما. للارض. يبقى اذا ربنا شرفهم بحاجتين. الحاجة الاولانية نسبهم نفسه وكفى بهذا شرفا. انك تبقى ماشي على الارض وربنا في الكون كله بينسبك له ده عبدي وعباد الرحمن. الحاجة التانية ان ربنا عاملهم بالرحمات. ربنا غمرهم بالرحمات. كل العبادات اللي
فدي ما هي الا رحمات يا جماعة من الله سبحانه وتعالى. وفي النهاية كمان قل ما يعبأ بكم ربي. ربنا حمل عنهم اعباء حياتهم كلها جعلوا همهم هو الله. فجعل الله فكفاهم الله هم كل شيء. جعلوا همهم هو الله
معاملة عالية اوي من اول الايات كده الناس دي تعاملت مع ربنا معاملة عالية اوي. فربنا عاملها معاملة غير الناس برضو. عاملوا ربنا رقم واحد من العباده عباد. رقم اتنين عباد الرحمن. عامله ربنا بمعرفة الله. الناس دي يا جماعة ما عبدتش غير لما عرفت هي بتعبد مين
فلما عرفت الرحمن صح عبدته صح. عشان كده كل جملة من الجمل اللي جاية وكل كلمة هيقولوها وكل عمل هيعملوه. ده ده من ثمار فهم اسم الله الرحمن. انك انت تعيش مع اسماء ربنا. انك انت تستصحب اسماء ربنا في حياتك. انك انت قلبك يبقى مليان بمعاني
اسماء ربنا دي اكتر حاجة هتخليك تعبد وتقرب من ربنا. طب يا جماعة الناس دي يعني الناس دي صح اه طب انا اعرف منين انا صح ولا غلط؟ طب انت
تعرف منين انت كويس ولا وحش. طب انت تعرف منين الوقت اهو. ربنا ناسبك لنفسه ولا لأ ؟ ما هي غيبيات يعني دول خلاص. انما انت دلوقتي قاعد اهو. طب انت حلو. طب انت ربنا راضي عنك؟ طب غضبان عليك؟ والعياذ بالله! طب ما قربك! طب انت عند ربنا من عباد الرحمن
طب انت بعيد؟ طب تعرف منين ؟ حد يقدر يقول لي تعرف منين علاقتك بالله او علاقة ربنا بك او رضا ربنا عنك قد ايه تعرف منين حالك مع الله شكله ايه
ها رقم واحد خلي دي رقم اتنين. عايزين رقم واحد ايوة ما هي دي بس عايزين باللفظ بقى اللي السلف قالوه رقم واحد الاستقامة. ما هو هو عباد الرحمن الذين ايه
الذين تتنزل عليهم الكرامات. واذا جاء احد ليؤزيهم تخسف السماء ينقسف به الارض. كده ربنا ما اتكلمش عن الكرامات اللي عملها لهم. ربنا اتكلم عن الاستقامة اللي فتح لهم فيها. يبقى اول حاجة تعرف بها. ربنا سبحانه وتعالى انت
ايه الاستقامة انك انت تنام تعبان وتلاقي نفسك صاحي من غير منبه على ادان الفجر. او صاحي من غير منبه على قيام الليل انك انت تلاقي نفسك ما بيفوتش عليك صلاة. الصلوات اتيسرت لك. العبادة اتيسرت لك. الصحبة اتيسرت لك
تيسرت لك تيسير الهداية من الله. ان يرزقك الله الرؤى الموجهة التي تعلمك ما عندك من خلل ما عندك من نقص التي توجهك ايه الصح وايه الغلط او ترى لك تيسير الهداية الاستقامة ان ربنا يفتح عليك في
قيام ولو بنص ساعة قبل الفجر بس بقى مستمر. يفتح عليك في الصيام. يعينك على صيام اتنين وخميس. يعينك على ذكره. يفتح لك ابواب طاعته ان ربنا ييسر لك امرك في الدين. يبقى اول حاجة تعرف بقى انت قريب من ربنا ولا بعيد عنه انت مستقيم ولا لأ ؟ بس انت فكرك انك بتستقيم
ولا بفكرك ولا عشان دارسني تنمية بشرية ولا عشان وادي التايم ما نيش بنت في حياتك مية مية وبتعرف تدير وقتك ومنزم اوقاتك ولا عشان انت اصلا شاطر في في الدنيا فلما دخلت الدين بقيت شاطر فيه ولا عشان يا بني انت ما بتقومش الليل غير بالله انت ما بتصومش
تغير بالله. اوعى اسم الله المتكبر. اوعى تنسى نفسك. اوعى لو ربنا فتح لك في طاعته تنسى نفسك وتحسب انها بك. ده هو اللي فتح لك. عشان كده وكذلك انزلناه ايات بينات. وان الله يهدي وان الله يهدي
من يريد ايها المعرض عنا. ان اعراضك منا. لو اردناك فجعلنا كل ما فيك يردنا. ايها المعرض عنا ان اعراضك منا ان عدم قيامك منا ان تركك للقرآن ولتلاوته منا. ان عدم جريان
اللي على لسانك منة. ان زهدك في طلب العلم منا. ان عدم قدرتك على غض البصر منا ان عدم اشتعال الايمان في قلبك وتوهج قلبك بالايمان منا. لو اردناك جعلنا كل
ما فيك يردنا. هتلاقي قلبك مليان رغبة. والدين بيتفتح لك طرقه. حتى وانت بتجاهد. والابواب مقفولة بس ربنا رافقك الصبر اللي تقف به على الباب. لو اردناك جعلناك كل ما فيك يردنا. يبقى انت لازم تفهم هذه الحقيقة يا اخواني في الله
تعرف منين انك صح وعباد الرحمن؟ طب يا رب انا عايز اعرف انا منهم ولا لأ ؟ انا باقرب ولا بابعد واحد الاستقامة. الاستقامة ربنا مديك استقامة ربنا مديك احيانا يا جماعة واحد يكون ابواب الدين متقفلة قدامه. ولكن ربنا رازقه مجاهدة واصرار وانا هحاول وانا هقف على الباب لحد ما اموت
يا رب يا ربي ده ده من الله وما صبرك الا بالله. ده لو سبت هيشوف الفتح اللي هياخده بعد كده. يبقى اول حاجة الاستقامة رقم اتنين تعرف منين انت فين عند ربنا
اذا اردت ان تعرف مقامك فانظر اين اقامك. الاستعمال يبقى بعد الاستقامة ايه الاستعمال ربنا استعملك ولا لأ ؟ جا لك وزيفة جا لك جواب وانا اخترتك في الدين ولا لأ ؟ ايا ما كان
استعمال بصوا يا جماعة الشركة من اول الحارس اللي واقف على الباب لحد مدير الشركة كله استعمال. وكله حاطط بادج الشركة على سدره كله شرف كله شرف يبقى اذا الاستعمال في اي ثغرة من الشهور بس ان ربنا يستعملك. طب رقم تلاتة تعرف منين بقى
الكرامة. وقال يعني يعني من قال ان استقامة افضل من الف كرامة. الكرامة اللي هي ايه؟ اجابة الدعاء بقى وان كان اجابة الدعاء يعني مش كرامة اجابة الدعاء ده المفروض معاملة طبيعية بين بين الكافر وبين ربه. مش بين اصلا المسلمين وبين ربه. ولكن في هزا الزمن اللي كثرت فيه
موانع اجابة الدعاء بقى اجابة الدعاء بتعتبر من الكرامات. كرام اجابة الدعاء. الكرامات الدنيوية. تيسير الرزق. ان ربنا ييسر لك امر رزقك عشان يفرغك وقت كبير لدينه. تيسير الحال. تيسير الامور. النجاة بين المهالك الدنيا. يبقى اذا اخواني في الله
لازم تراقب انت فين يا ابني من ربنا؟ انت بتقرب ولا بتبعد واهم حاجة قلناها الاستقامة وعباد الرحمن الذين يمشون على الارض كون الذين يمشون على الارض هونا يمشون على الارض. يمشون على الارض. يمشون
على الارض الكلمة اللي لما فقدناها الدين شوفوا منزر الشارع شكله ايه فضيحة في وشنا كلنا. شوفوا منزر القهاوي اللي بتفتح واحدة ورا واحدة ورا الجامعة. فضيحة في وشنا كلنا. لانه ما بني للباطل بناء الا هدم من الحق بقدره
وما بني للحق بناء الا هدم من الباطل بقدره احنا قاعدين في الدرس دلوقتي وما بنعملش حاجة لا خرجنا قلنا للناس حرام ولا حلال. مجرد وجود هزا الدرس هدم للباطل برة. ومجرد ان فيه باطل
بيهدم من قلوب من الحق في قلوب الناس بقدر ما بني. يبقى يمشون على الارض. المنهج اللي لما الملتزمين تخلوا عنه لما بدأ فضائيات وهل من خلال الفضائيات عشرين مليون واحد هيتفرجوا علينا. يا ابني ربنا بيقول يمشون على الارض. اخطر منهج تغييري في
الحياة يمشون على الارض. اخطر منهج بنائي وتربوي في الحياة. يمشون على الارض. يعني الكلمة دي يا جماعة ذكرت في في نفس السورة بس في اولها بس مش مع عباد الرحمن مع رسول الله. صلى الله عليه وسلم. وقالوا ما لهذا الرسول يأكل الطعام
يمشي في الاسواق. نفس الكلمة ذكرت مع رسول الله. جت الوقت ذكرت مع المؤمنين نسخة نسخة على طريق النبي ونسخة انا ومن اتبعني نسخة على طريق النبي. لما بييجوا يصلحوا بيصلحوا بنفس طريقة النبي عليه الصلاة والسلام. طريقة النبي
يمشي في الاسواق. الاسواق اللي ربنا اتكلم عنها في سورة الفرقان دي اسواق مكة. اسواق مكة يا جماعة ما كانش تجارها مسلمين في الوقت ده كان كلهم كفرة النبي كان بينزل يتواصل اجتماعيا مع الناس اللي بعيدة عن ربنا. النبي كان بيعمل جسر جسر بينه وبين كل الناس عشان يدعو كل
ناس النبي كان بينزل في كل مكان وبيكلم الناس في كل مكان. عشان كده كانوا هيتجننوا من النبي عليه الصلاة والسلام ليه ؟ عشان الحراك الاجتماعي بتاعه عشان يمشون على الارض. عشان المنهج ده الصحابة طلعوا زي النبي عليه الصلاة والسلام. الصحابة لما لقوا القدوة طلعوا زيه
عايزين اخطر منهج تغييري يمشون على الارض. ان احنا يا جماعة نتحرك بين الناس. ربنا ما قالش ان يمشون على الارض رايحين شغلهم ولا رايحين رايحين دراستهم ولا رايحين يشتغلوا في الدعوة الى الله؟ لان الناس دي حياتها كلها دعوة. الناس دي وهم نازلين الدراسة نازلين يدعوا لله. وهو رايح شغله رايح
ادعو الى الله وهو رايح محله رايح يدعو جيرانه في الدعوة الى الله. وهو بيدعو الى الله. الناس دي حياتها كلها جولة. الناس دي راكبة الميكروباص وراكبة بتدعو الى الله. الناس دي حياتها كلها دعوة. حتى وهو ماشي من اجل ان هو يوصل لمشوار من مشاوير الدنيا. انما الوقت الاخ ينزل
الكلية يرجع يقول لك انا محبط. الشباب ضايعين. يا دي الخيبة يا ولاد. ما هو انت حضرتك اللي المفروض تغير ده الاخت مسلا بتشتغل ولا ولا اخت نازلة مسلا الشارع ولا ترجع الناس ضايعة انا عندي هزيمة نفسية انا ايه لما انت تتهزم نفسيا امال مين اللي يغير
امشون على الارض اخطر منهج تغييري. انك انت كل واحد فينا يبقى صاحب رسالة وهو بيتحرك في دراسته في شغله. في دنيته في دعوته في بيته في كل حاجة بيتحرك بالدعوة الى الله. بيغير الناس بالدعوة الى الله. ماشي بفكر الدعوة. الحاجة التانية يمشون على الارض
اخطر منهج بنائي وتربوي لك انت. مش تحت الارض يا جماعة على الارض. احيانا فيه مناهج تربوية بتعتمد على انك لازم تتعزل عن الواقع وتدفن عشان تتربى. يقول لك ادفن عشان تتربى. النبي ما رباش الصحابة كده. النبي ما قالش للصحابة دفنم
عشان تتربوا. النبي كان اه قال لهم ان هم يدخلوا الخلوة بتاعة دار الارقم بس بالنهار هيبقوا عايشين وسط الناس. يمشون على الارض الاخ اللي بيتربى بعيد عن الواقع ساعات تلاقي اخوة كتير كده تلاقيه اخ يعني في حاله كده وتلاقيه دايما ايه يعني يعني مش
مش قضية انتقاد يا جماعة انما قضية ان لازم يكمل الصورة اللي عنده. وتلاقيه دايما في حاله هم تلاتة اربعة اللي بياخد معهم الجلسة العلمية مسلا اللي بياخدها لوحده وما بيصاحبش حد ما بيتكلمش
مع حد ما تلاقهوش حتى ماشي في الشارع تلاقيه ماشي في الشارع ما لوش دعوة بحد. ما بيتعاملش مع حد. ده المشكلة بتاعته انه لما بيتربى بقى ما بيبقاش عارف الواقع
فمش عارف يغير في الواقع. عشان كده غلام الاخدود راح اتربى على ايد الساحر. راح اتعلم على ايد الساحر. آآ على ايد الراهب قصدي. على ايد الراهب. غلام الاخدود خرج ملأ الدنيا دعوة الى الله والراهب فضل في مكانه لحد ما قتل. ليه؟ طب ما العلم اللي عنده غلام الاخدود ولا عنده الراهب؟ يعني الاتنين خدوا نفس
انما الغلام اتربى على الارض. غلام الاخدود اتربت جوة الكهف. الراهب قصدي اتربى جوة الكهف. انما لام الاخدود اتربى على الارض. غلام الاخدود راح للساحر الاول. دخل قصر الملك الاول وده كان من تربية ربنا له. ومن اصطناع ربنا له انه يشوف الباطل
شف الدنيا فيها ايه! فلما شاف الحق ما قدرش يسكت قال انا لا يمكن اسكت ابدا. ونزل يدعو الى الله. عشان كده الاخ اللي بيتربى انت ممكن قلبك يتعصر الجامعة وفتنها الشوارع وضلالاتها. الناس واللي هم فيه. انت تربيتك وسط الواقع المحتدم ده هتخليه
فيك بكرة بطل من الابطال. بس لو عرفت تسبت. لو عرفت تستمر في طريق الدين. لو انت اللي قصرت على الواقع مش الواقع اللي اسر عليك ودي اخطر حاجة في عباد الرحمن. ان هم اللي قصروا يمشون على الارض. طب الاخ اللي بينزل ما بيرجعش؟ لان اتأسر بالواقع. انا
عايزك انت اللي تخسر في الواقع. طب اتأسر ازاي ؟ طب طب اسر في الواقع ازاي ؟ طب اعمل ايه ؟ هي دي المفاجأة بقى يا جماعة اللي موجودة في ايات عباد الرحمن ان عباد الرحمن يقول لك والذين يقولون ربنا هب لنا منك ازواجنا وايه
وذرياتنا ده الناس دي كانت متجوزة ومخلفة يا جماعة. الناس دي ما كانتش ها ما نيش متجوز عشان ما اجيبش واحدة تبهدلني ولا عيال يقولوا لي في مصروف البيت يا بابا ولا انا انا هتفرغ لدين الناس دي ما كنتش متفرغة. يمشون على الارض. الناس دي كانت بتشتغل يا جماعة. الناس دي
اشتغل وبتاكل من عمل ايديها. وبتاكل من مكسب ايديها. الناس دي كانت شغالين موزف تاجر اي مهنة بين المال الناس دي كانت يا جماعة شغالة ومتجوزة ومخلفة. يعني الناس دي ما كانتش فاضية اربعة وعشرين ساعة للدين ولا حاجة. وفي نفس الوقت عاشوا في وسط مجتمع. والذين يعني من
الحاجات الغريبة في ثناء الله على عباد الرحمن انه دايما يثني عليهم بالنفي. يعني ايه يثني عليهم بالنفي؟ لا يدعون مع الله الها اخر. مش يوحدون لا يدعون. لا يقتلون. لا يزنون. لا يشهدون الزور. هو ايه ده؟ يعني ازاي يعني؟ لم يسرفوا
لم يقطروا. هو هو في ايه ؟ هو الناس دي لما اجي مسلا اقول مسلا ايه احمد احمد ده شاب من شباب الجامعة ما شاء الله! ما شاء الله! ما بيضربش ترامادول. ما شاء الله! يبقى ده معناه ايه
ان الجامعة كلها بتضرب ترامادول. فانا اقول ما شاء الله ما بيضربش ترامادول يبقى معناه ان كل جهة تضرب ترامادول. لما اقول لك فلان ما شاء الله! ما شاء الله! زاهد في الدنيا! يبقى معناها ان الناس وحوش! بتجري على الدنيا جري الوحوش الوقتي! لما ربنا يقول لك ها
الذين احسنوا الحسنى وزيادة ولا يرهق وجوههم قطر ولا ذلة. هو ايه ده؟ ربنا بيقول لك يوم القيامة ما شاء الله ده لو وشهم هيسود ولا هيتمرغوا في التراب يبوسوا الجزم. عشان حد يديهم حسنة او يشيل عنهم سيئة. ولا هيبقى وشهم
اي الزفت الاسود والبلد الاسود يوم القيامة. هو ده معناه ايه انك لو بصيت في ارض البشر لن ترى الا هذه الوجوه والعياذ بالله. اللي عليها قطر وزي الله فبمجرد ان هو ليس على وجه
قطر وزلة ده ما شاء الله. عشان كده اخر من يعبر من على الصراط النبي عليه الصلاة والسلام يقول لك وهو بيمر زحفا على الصراط فتصفحه النار مرة ويكبو مرة والراجل بيكافح يا عيني. تخيل ماسورة مية كده من افريقيا لحد امريكا الشمالية وده بيعدي عليها والصراط
حجمه اكبر من كده قد ايه. وده على قد ما كان بطيء في طريقه الى الله بطيء النهاردة. وعلى قد ما كان بيقع في المعاصي في الدنيا فوقع الصراط النهاردة بهدلة يا عيني ده شكله قعد سنين. ده شكله مسلا عاد له الف سنة على الصراط ولا حاجة. حاجة يعني عزاب العزاب يعني. ده اخر
يمر على الصراط في اول ما يعدي من على الصراط في الاخر كده بقى تلاقي نفسه عدى فاول كلمة يقولها ايه الحمد لله الذي اعطاني ما لم يعطي احدا من العالمين. الحمد لله ان ربنا اداني اللي ما ادهوش
لحد هو ده معناه ايه الراجل ده لو كان شاف واحد بس قدامه او وراه عدى ما كانش قال الكلمة دي. يبقى معناها ان كل اللي قدامه وقعوا كل اللي وراه وقعوا. ده هو حد بيحسب ان ما حدش من البشرية من تاريخها من ايام ادم ليوم القيامة نجا الا هو. ده هو
هو بيحسب كده اما عدى. ده معناه ان يا عيني يعني كل اللي قدامه كل اللي وراه وقعوا. والعياذ بالله. فده معناه ايه يا جماعة؟ ده معناه ايه ده معناه لما ربنا يقول والذين لا يدعون مع الله الها اخر. ما شاء الله معناها ان هم عاشوا في مجتمع مليان شرك. ولا يقتلون معناه انه ما عاش في مجتمع مليان
بلطجة واسهل حاجة ان واحد يشيل مطواة ويغت واحد ولا يغس واحد ولا اربعة يسبتوا شاب على الطريق السريع ويقوموا ضاربينه بالرشاش ويقوموا وعايشين في مجتمع مدام بلطجي واجرام ولا يزنون ان الزنا اسهل ما يكون. المواقع الفاسدة والزنا اسهل ما يكون. والذين لا يشهدون الزور
الزور هنا يا اما اعياد الكفار معناها ان هم كانوا عايشين في مجتمع مليان اديان تانية. ومليان ضلالات وباطل. يا اما الزور اي زور بقى اي زور والعياذ بالله. على الله او على المخلوق. واذا مروا باللغو والزور زي برامج التوك شو كده. انسان كان عايش في
موقع مليان ضلال ومليان شبهات. زي قول الله واذا خاطبهم الجاهلون قالوا سلام الجاهلون. زي بتوع التوك شو كده. قاعدين يشتموا فيكم سلام عليكم يتكلموا على الملتزمين ويتكلموا على الملتزمات. كان في مجتمع مليان علمانية ومليان شبهات ومليان حرب على الدين. واذا مروا باللغو مروا
لغوا مجتمع مليان كورة ودوري آآ درجة تالتة ودرجة تانية ودرجة اولى ودرجة ممتاز. وكاس مصر وكاس العرب وكاس افريقيا وكاس اوروبا والدوري الاسباني والدوري الانجليزي وكاس العالم. وابطال القارات والاولمبيات والماتشات
الودية مليان والحفلات والقرى السياحية والشواطئ. والقنوات مجتمع مليان لغو. مليان لغو يبقى ازا الناس دي يا اخواننا الحاجتين اللي نخرج بهم من الكلام ده ان عباد الرحمن ما راحوش اتربوا على المريخ ورجعوا. عباد الرحمن اتربوا في وسط البيئة الطبيعية اللي احنا عايشين فيها دهي. عباد الرحمن اتربوا في وسط بيئة مليانة فساد
اوعى تفتكر ان لك عزر انك انت ما تقتربش من الله بسبب الفساد اللي حواليك. الناس دي عاشت في وسط الفساد ده كله ووصلت لربنا الناس دي ما سابتش الدنيا. ده الناس دي كانت متجوزة ومخلفة وشغالة ووصلت في الدين. يبقى ازا يا جماعة الدين ما هوش صعب. الدين عايز واحد صادق. طب
وصلوا ازاي ؟ يا عم الكلام اللي انت بتقوله ده. يعني بص بقى انت قاعد تقول لي كلام لا يدخل العقل ولا ييجي على دماغي. عايز تقول لي هم عاشوا في الضلال اللي احنا عايشين فيه ده. والفساد ده وكمان متجوزين ومخلفين وبيشتغلوا. اه وغارزين في الدنيا ده ايه؟ وعايز تقول لي بعد
كل ده انهم بقوا عباد الرحمن الذين يمشون على الارض ويقول لكل همهم واللي علا اللي عاليين وقلوبهم في السما رغم ان رجليهم على الارض ويبيتون لربهم سجدا وقياما بعد الطحن في الدعوة طول النهار. يروحوا بالليل يناموا لهم ساعتين تلاتة ويصحوا يقوموا الليل لحد الفجر
انت عايز تقول لنا انت عايز تقول لنا وتقنعنا ان عباد الرحمن دول عاشوا في الواقع ده والمسؤوليات دي فصدقه ووصله لده كده ازاي شف بقى ازاي! شف السر بقى. قال تعالى
الرحمن. ولو عبدالرحمن عباد. عباد دي جمع ولا مفرد؟ جمع. اسمع بقى الكلام اللي بيصطدم مع الطبيعة النفسية المصرية للاسف يا جماعة. احنا اما دخلنا البيت ربنا دخلنا بيت ربنا بالامراض النفسية اللي اتربت عندنا في المجتمع بتاعنا ده
المجتمع بتاعنا ده يا جماعة مليان مشاكل. يعني مسلا الشعب الامريكي كل شعب له نفسية. الشعب الامريكي اللي احتك مسلا بحد منه. الشعب الامريكي شعب واخد على الفصل يعني ايه ما يزعلش نفسه ابدا؟ يعني لو ابوه وامه وولاده ماتوا في يوم واحد يقول لك يا سلام! يا سلام! شف بقى الموقف الجميل
ده الموقف ده جماله ان انا باتعلم منه مش عارف ايه عشان اخد خبرة في الحياة ما يزعلش نفسه. هو مبني على اني لازم افرح. هي دي الدنيا هفرح صحة انا افرحها. مبني على الشراكة. يعني ايه ؟ يعني دماغهم واسعة ما عندهمش الغباء اللي عندنا ده. ما عندهمش المصايب اللي حصلت بعد خمسة وعشرين يناير عندنا دي. اللي
هو فكر السيطرة هو عنده فكر السيطرة بس مؤمن ان لازم احط ايدي في ايد غيري. خمسين دولة حطوا في ايدهم في ايد بعض وبقوا امريكا. ما عندهمش حاجة غير حاجة اسمها
روح فريق يعني مسلا دكتور احمد زويل لما خد نوبل وجه هنا فالمزيعة تقول له حضرتك اكتشفت الاختراع المزهل ده ازاي ؟ يقول لها مش انا يا بنتي ده فريق انا معي فريق تقول له ما شاء الله على التواضع بتاع حضرتك. ما شاء الله! تواضع ايه يا تواضع غلبان! مش فاهمة حاجة يا عيني
يا بنتي دا دول ناس مؤمنين بروح الفريق في كل حاجة. لو هيصنعوا لب وفول سوداني هيعملوا فريق ما عندهمش حاجة اسمها فرض عندهم حاجة اسمها الشراكة من اجل النجاح والتميز والوصول. فعالناس عندها شراكة فهو ما فيش الفكر ده هنا. حتى في التيار الديني يا عيني التعصب
يعني اكتر حاجة كرهت الناس. في كثير من الملتزمين بعد خمسة وعشرين يناير التعصب. فكر السيطرة. مش فكر شراكة مش فكرة مكسب واكسب كل الناس معي واوصل واوصل كل الناس معي. والباب اللي ربنا فتحه لي افتحه لكل الناس معي للاسف الشديد. يبقى
الامريكان عندهم فكر اشتراك عندهم تالت ايه؟ فكر السيطرة. بس السيطرة مش من الكتف القانوني. مش بالسيطرة من خلال انه يعمل حاجة مميزة على اي حاجة في الدنيا كلها ها يعني مسلا زي فراخ كنتاكي كده مسلا ها يعمل فراخ ايه ما حدش عارف لنفسه فيها. زي مسلا ايه الاجهزة الكهربائية اللي بيصنعوها زي
في مسلا ايه القنبلة يصنع حاجة ما حدش يعرف يصنعها. فيسيطر من خلال التميز الايه؟ التميز المتفرد عن من سواه. فده فكر دي شخصية اي امريكا هتقابله هتلاقيه دي شخصيته. اي واحد امريكا يتعامل معنا. اليابانيين مسلا واخدين على الجدية. واخدين ان الحياة كفاح. واخدين ان احنا لازم نتعاون ولازم
نشتغل ولازم نستمر وانت حتة الترس وانا حتة ترس وفي الاخر بنبقى مكنة مع بعض. المصريين بقى يا جماعة للاسف الشديد المصريين النفسية مصرية مش واخدة على الاستمرار في حاجة. عشان كده تلاقي الشاب تلاقي الدرس مسلا فيه مسلا الف شاب اه بعد تلات شهور الدرس يبقى فيه كم شاب
بعد تلات شهور يبقى كام شاب الف شاب برضه. بس دول غير دول. بقدرة قادر اتغسل المسجد نفس الساحن اللي قدامي ده. يعني شف مسجد ده انا والشيخ احمد جلال ابننا فيه قبل كده كم مرة؟ ها والمسجد ما شاء الله بيتملى بره
ما فيش يا ابني مش ممكن. نفسي الاقي حد مكمل يا جماعة تلات سنين قدامك كده وشه معك. ما حدش بيكمل خمسين كل درس خمسين بيوعهم وخمسين بيدخلوا جداد. فبعد شهرين تلاتة بيكون اللي موجودين كلهم ايه؟ الواد اللي
يعني الحريف قوي اللي بيكمله اربع خمس شهور. وبعد كده بيختفي ما بتشوفوش. نفسي اشوف حد بيكلم. ده يا جماعة مش عيب آآ ده مش عيب تدين ده عيب طبيعة. ده طبيعة عندنا هنا. عدم الانضباط في الشغل. يعني ايه ؟ تمانية طب خليها تمانية وعشرة. طب خليها تمانية وربع. بص يا عم الشيخ انا ميعادي معك
الساعة خمسة. بس لو اتأخرت لستة استناني لسبعة. ما جتش تمانية امشي تسعة. خلاص بقى. انت هتقرفني ليه؟ وتيجي تكلمه يعني الانضباط الجدية الاستمرارية الايمان ان ما فيش حاجة هتيجي من غير استمرارية. النفاق يا جماعة
احنا ليه كده يا جماعة؟ الطبائع دي لو ما اتغيرتش مش هنوصل لحاجة. مش هنوصل لحاجة. عشان كده انا باقول لك الكلام ده وانا باقول لك ليه عباد الرحمن وصلم
هتقرا قصة عباد الرحمن نفس الفوايد اللي هنخرج بها. لو فاكرين قصة اصحاب الكهف ها نفس الفوائد اللي هتخرج منها من اصحاب الكهف. اللي وصل اصحاب الكهف هو اللي وصل زو القرنين. هو اللي وصل عباد الرحمن. هو اللي وصل مؤمن ال فرعون. هو نفس الفوائد اللي هتخرج بها من قصة مؤمن ال ياسين. لا تجادل ولا
تناقش يا اخ علي هو يا ابني طريق واحد. نفسي يعني آآ يعني والله يا اخواني انا مش عارف اعمل ايه. يعني نفسي للملتزمين رسالة ان يا جماعة الدين مش كده. الدين مش هييجي بالطريقة اللي انتم عايشين بها ديت. وقت ما يجي لي مزاج احضر احضر وقت ما يجي لي اخلع اخلع. وقت ما يجي لي
اخوانا لازم الجدية ولازم الاستمرارية. ولازم الانضباط. ولازم سماع التوصيات اللي بتسمعها هنا كأنها توصيات مقدسة ولازم تفهم ان لما باقعد معك جلسة في اية زي ما احنا الوقت اهو الوقت قرب يخلص واحنا قاعدين في اية انا قصدي ان انا اقعد معك في
انا عايزك تعيش مع دي مع النقطة دي. ولما لازم تفهم يا ابني ان يعني لما بنقعد مع بعض او لما مسلا تقعد مع دكتور عبدالرحمن الصاوي هو بيديك خبرة خمسة وعشرين سنة من حياته. خمسة وعشرين سنة من حياته بيديهم لك كده او تلاتين سنة من حياته. بيديهم لك كده
تتعلم منهم وتستفيد منهم. عايزين يا جماعة شوية حرص على الدين. شوية حرص يبقى العربية انا عايز اتعلم سواقة العربية حاضر حط لي المفتاح في الكونتاك. استنى ما تدورش المارش. حط رجلك على البتاع اللي على الشمال ده اسمه ايه؟ المارش. دبرياش. حط رجلك على الدبرياج
الفتيس عارفين مور الفتيس؟ اصل انا متعلم شوية عربيات. مهر الفتيس وبعد كده خلي نجح الدبرياش هات لأ استنى ما اجبش الاول دور العربية العربية لقطت حط ايدك على الدبرياش تاني هات الاولاني وانت بتشيل رجلك من على الدبرياش حطها على البنزين واحدة واحدة ها هتبدأ العربية
اطلع الله اكبر العربية طلعت عربية طلعت قم بقى حاطط رجلها على الدبرياج تاني هات التاني وبنفس الطريقة الشريفة كان عند دبرياش وانت بتحط رجلك على البنزين عربية ويبقى الف مبروك انت عرفت السوق. ما فيش واحد بقى يبص العربية انا عندي وجهة نزر في طريقة سواقة العربيات
حبيبي ما فيش وجهة نظر. اللي اخترع اللي اخترع العربية دي هو بيقول انها ما بتسرقش غير كده. لأ انا بقى ممكن بقى افهم طريقة جديدة. لا تجادل يا اخ علي
يا ريت نسمع نصيحة يعني من قال هزه الجملة. ها ايا من كان من قالها ومتى قالها وفي اي حاجة قالها جماعة لا يا ابني ده طريق. اهل الكهف ما وصلوش غير كده
ما فيش ابتكارات. الانبياء ما وصلوش غير كده عباد الرحمن ما وصلوش غير كده. والله لو اتدنت هي كده ما بتتوصلش غير كده. والله انت بقى صديق وربنا هيوصلك بالولاية انت حر. انا ما ليش دعوة. انا باتكلم على سنة ربنا في البشر. هي
كده النهاردة يعني في آآ يعني في في شرح سورة الحج كنت بكلم الاخوة ليه سورة الحج مع سورة الانبياء؟ سورة الانبياء كلمتك عن صلاة الانبياء المزهلة المبهرة. واحد تبص كده وشايف سيدنا موسى واقف في وش الفراعنة. سيدنا ابراهيم بيترمى في النار ويقول حسبي
فانت مزهول. فسورة الحج جاية الحج اللي هو القصد بقى اللي هو السلوك الى الله. اللي هو استنى بس استنى. استنى ما تبقاش عامل زي اللي شاف مصارع ها في التليفزيون ها بطولة المصارعة جابوا له ربعميت كيلو حديد الله اكبر قام شايلهم صاحبنا بص فتح بوقه قام نازل على الجيم قال للمدرب هات له ربعمية
كيلو حديد يا عم ما تعمل هات لي الربعمية كيلو حديد. حطهم لي قام واقع تحتهم. فطس تحتهم ليه؟ مش معنى لما تشوف البطولات بتاعة سورة الانبياء اعرف ان البطولات دي اتوصل لها من خلال طريق. يبقى امشي في الطريق اللي هو طريق الحج بقى. اللي هو اصول الوصول الى الله من خلال سورة الحج. اللي هي معالم على
طريق الوصول الى الله من قواعد السر الى الله من خلال سورة الحاج. هي اسمها حتى سورة الحاج سورة القصد. اللي عايز يوصل لربنا. اللي عايز يقصد ربنا. يبقى ازا يا اخواني لما نشوف
الرحمن في وسط المياه فاسدة وابطال في الدعوة وابطال دول ما تنبهرش بالبطولات وبعد كده تروح البت تلاقي نفسك ما انتاش عارف لربهم سجودا وقياما. تقوم تحبط. يا ابني دول عملوا حاجات وصلوا بها. هتعمل اللي عملوه هتوصل. مش هتعمل اللي عملوه عندك
البحر المتوسط في شمال مصر رح اشرب منه ما كفكش عندك البحر الاحمر في شرق مصر ما كفاكش عندك نهر النيل اطول نهر في الدنيا ما كفكوش التلاتة عندك خمستلاف حيطة اخبط راسك في الحيطة مش هتوصل
مش هتوصل وانت مش هتوصل. طب وانت يعني هو انت يا ابني القرآن بيقول ان اللي ما خدش باسباب الوصول مش هيوصل. ربنا يمن علي وعليك بقى منة من ربنا. انما القواعد احنا بنمشي عليها. وربنا من عنده الفتح سبحانه وتعالى. الناس دي عملت ايه؟ عشان توصل يا اخوانا
وعباد مش وعبد. عباد. ده فيه بيئة ايمان. ده فيه مجموعة. الذين يمشون مش يمشي واذا خاطبهم مش خاطبه. قالوا مش قال والذين يبيتون مش يبيت. ولا الذين اذا انفقوا مش انفق والذين لا يدعون مش يدعوا. والذين لا يشهدون مش يشهد. والذين اذا ذكروا مش ذكر. والذين يقولون
مش يقول والذين اخوانا الناس دي ما عاشتش غير وسط بقية ايمان. عشان كده من اكتر الحاجات اللي زهلاني في ايات عباد الرحمن يمشون على الارض هونا. كلهم كلهم. يعني الصف كله كده الصف كله كده. انا الوقتي بقابل اخ
قمة الاجتهاد وباب الاخ تاني خيبة. والعياز بالله. بقابل اخوة ما شاء الله الانطلاق وباب الاخوة تانية. يا عيني والعياز بالله خزلان الخزلان زي ما قال حيرة الخزلان والعياز بالله. ده ايها الاخوة انما ربنا بيقول لك امن الرسول بما انزل اليه من ربه والمؤمنون. كل امن
كل الكل مستوى واحد او مستوى متقارب او فيه ثوابت. اما يعني اما رحت مع اخوة التبليغ في في بنجلاديش وفي مصر وقابلتهم في السعودية في كل حتة تروح في الدنيا هتشوفهم. ها كلهم كلامهم
كلهم اعمالهم واحدة. كلهم ترتيب يومهم واحد. ليه؟ لان هم بيئة ايمان واحدة. لان هم ان طهار داخلي واحد. هي دي بقى عشان كده من الحاجات المزهلة. انك تلاقي كلمة نحن قوم ابتعثنا الله لنخرج العباد من عبادة العباد الى عباده
رب العباد ومن ضيق الاديان الى الى ومن ضيق ومن ومن جور الاديان الى عدن الاسلام. ومن ضيق الدنيا الى سعة الدنيا والاخرة. تلاقيك دي مروية عن تلات صحابة في مواقف مختلفة في الفتوحات. ليه ؟ فكر واحد. ترتيب واحد. طب الناس دي والذين يبيتون لربهم
يوم القيامة. يبقى لما هنمشي دلوقتي مش واحد هيروح ينام عشان يصحى قيام ليل. واحد هيروح يهق على الفيسبوك شوية. وواحد هيروح يقف على ناصية الشارع مش لاقي حاجة يعملها. واحد
يروح يلعب كورة من الساعة اتنين الفجر. وواحد هيروح يلعب جيمز ولا بلاي ستيشن في اي بتاع لساعة. يبيتون لربهم سجدا وقاما. ده ترتيب الدين بتاعهم. الليل بتاعهم كلهم واذا خاطبهم الجاهلون قالوا سلاما مش التوك شو شتموا فيهم واحد يروح يحضنهم ويقول لهم آآ انتم كويسين والله بس خد بالك واحد يروح يطلع
اهم واحد يروح يشتم فيهم. واحد يسهر على الفيسبوك ليل نهار يشتم فيهم. وواحد يقاطعهم. وواحد يجاملهم. موقف واحد كلام واحد رد فعل واحد امتى يا جماعة هنوصل للدرجة دي ؟ امتى هنوصل ان اللي يكلم دا هو
وبالليل يقابل دهو وتاني يوم يقابل دهو وبعد بكرة يقابل دهو ويسافر يقابل دواه يقول الناس دي شيء واحد الناس دي فكر واحد مش احنا منهج واحد مش احنا منهج واحد يا اخوانا؟ فيه احنا بنقول القرآن والسنة فهم سلف الامة؟ مش احنا بنقول احنا ماشيين ورا اصحاب النبي عليه الصلاة والسلام؟ مش احنا بنقول الاتباع مش منهجنا واحد
احنا ليه يا اخوانا كل واحد بحال غير التاني. كل واحد له حاجة غير التاني. سيدنا موسى واذ قال موسى لفتاه لا ابرح حتى ابلغ. قال لك طب سيدنا موسى مش عايز يريح. طب بيقول لفتاه ليه ؟ قال لك لانه لازم يسخن اللي معه ويبقوا على درجة عزيمة واحدة. لانهم لو
ما بقوش على درجة عزيمة واحدة. لو واحد من الشلة بتاعتك وقع هيوقعكم كلكم. لو واحد نام هينيمكم هيعطلكم كلكم على الاقل يبقى لازم كلنا نخاف على دين بعض. لازم كلنا نفهم ان لازم يبقى فيه بيئة ايمان تجمعنا. يبقى ضمير الجماعة اللي في هزه الايات
من اول كلمة لاخر كلمة لحد في الجنة اولئك يجزون. مع بعض في الجنة يبقى ضمير الجماعة ده يعرفك ان الناس دي كانت عايشة بيئة ايمان يا جماعة. بيئة ايمان. وما فيش حد هيوصل من غير بائت ايمان. اول حاجة الانبياء عملوها ايه؟ اول حاجة سيدنا محمد عملها ايه
دار الارقم بيت ايمان. اول حاجة سيدنا ابراهيم عملها ايه ؟ طهر بيتي للطائفين والقائمين. بعد كده ازن في الناس بقى وانزل للناس وهات الناس اعمل الاول بقية ايمان. اول حاجة بيئة ايمان. ان يبقى فيه مكان لما نتقابل فيه مع بعض. نبقى نبقى خلاص. يعني تيجي درس للشيخ احمد
خلال مسلا احنا شلل بقى. يعني ايه الورشة دي مع بعض والورشة دي مع بعض الورشة دي مع بعض. ها فالنهاردة مسلا يقول لي انا ايه مسلا يقول لنا قيام الليل. يبقى كل
كل الورش دي الاسبوع ده بتصحي بعض في قيام الليل وبتسند بعض في قيام. طب المرة دي حفز القرآن. يبقى الورشة مع بعضها. العيلة دي مع بعضها. الجو الاجتماعي ده
يا اخوانا احنا مش قابلين الدين انت انا عايزك اه انت معنا. تعرف كم واحد من اللي حوالينا دول بص كده لأ بص ما تتكسفش احنا حبايب. انت وسط حبايبك
ايه تعرفه من المسجد ولا تعرفه اصلا من برة تعرفه من برة اصلا. لأ تعرف كم واحد من المسجد لما دخلت. ولا واحد طيب امتى تعرف كم واحد في المسجد هنا؟
اه انت تعرفوا برة المسجد ولا من هنا؟ من المسجد ده واحد طب كويس جدا تعرف مين تاني من المسجد؟ انت في ورشة! انت فرشة! طيب الراجل ده في ورشة. يعني الراجل ده الراجل ده ماشي على الطريق بفضل الله سبحانه وتعالى! فبدأ يعرف
من المسجد. ها؟ انت بفرشة معلش انا فهمتم الليلة فهمتم القصة هنقلبها هنا ايوة احنا عايزين صنايعية انا عايز ملتزم صنايعي اما سمينا الكلمة كنا قاصدين نسميها ورشة ها عايزين صنايعي عايزين اخ صنايعي
اخ يعرف عنده صنعة في الدعوة. صنعة في نصرة دين ربنا سبحانه وتعالى. المقصد يا اخواني انك انت اي واحد فيكم دخل اي كلية دخل اي دفعة. اول ما الشاب بيدخل اي دفعة اي كلية جديدة. اول حاجة بيدور عليها ايه؟ اصحاب. اصحاب يعملهم فيليه. صح ولا لأ؟ اول حاجة. واحد راح شغل
في جديد. اول حاجة بيدور عليها ايه ؟ اصحاب في الشغل او واحد سافر عقد عمل وراح يشتغل في مؤسسة. اول حاجة بيدور عليها ايه ؟ اصحاب في المؤسسة ليه ؟ لانه عارف ان ده طريق
امره فهو لازم يلاقي صحبة جوة هزا الطريق ده معناه انه قابل الطريق. معناه انه مصمم انه يواصل في الطريق. انت عارف انت ليه لما دخلت المسجد ما تشعل الملتزمين الموجودين عارف ليه ؟ لانك ما انتاش فاصل ان ده طريق عمرك. هي دي الحقيقة
دي الحقيقة اللي انت مش واخد بالك منها. لانك ما انتاش داخل بنية ان انا لحد ما اموت هنا يا رب هي دي الحقيقة. انت لو فاصل للطريق ده هتدخل اهم حاجة عندك اتعرف على مين ؟ ليه ؟ عشان اكون بيئة، عشان اكون عيلة
انما احنا داخلين بميزاج الهوا بتاع برة. فيه هنا عيال متكحرطة! فيه هنا عيال معه عربيات فورمة يفر. فينا عيال روشة وروشة طحن! فينا عيال فاهمة الدنيا وبتطلع طلعات فسح وبتاع. فينا عيال ضاربة شعرها جل. فينا عيال هو بيدور على نفس العينة بتاعة
قبل الالتزام هو لسة المزاج بتاعه ما هوش مزاج رباني. ما هوش مزاج الهداية. لسة المزاج بتاعه مزاج الهوا. فلسه فيبص كده شكله ما ينفعش خالص. خالص وده تسريحة شعره تودي في داهية. ده انا اموت لو مشيت مع ده. وده
نهار اسود لون القميص على لون البنطلون يدل ان هو يعني ما دخلش اتليهات قبل كده وده هو عامل في نفسه كده ليه؟ وده شكله بسيط كده وده يعني شكله لو نفضته كده وقلبته هينزل ايه خمسة جنيه ولا حاجة
وده دول يا حبيبي بازن الله ملوك الفردوس الاعلى بكرة. بازن الله سبحانه وتعالى. انت لازم ما هو واحد زي ايه زي مسلا مصعب بن عمير داخل كده دار الارقم لاول مرة بلال يا نهار ابيض! ابن مسعود يا خراشي
افلح العبد انت متخيل ما عملش كده. ده لما دخل حبهم. ده لما دخل حضنهم. ده لما دخل بقوا هم صحبة بعض وداخلين في دم بعض. عارفين ليه لانه عرف ان ده طريق عمره. فقابل الصحبة اللي فيه. انما احنا لسة مش قابلين بعض. فعشان كده مش قادرين نبقى اسرة واحدة
عشان كده مش قادرين ندخل في دم بعض. عشان كده مش عارفين نندمج ليه ؟ لانك انت لسة ما فصلتش للطريق ده والمزاج بتاعك انت عايز دين بنفس مقاييس الدنيا اللي برة في المتعة. انا عايز اقول لك انك عشان كده تلاقي مسلا في الورشة بعد الدرس بتاع الجمعة تلاقي مسلا اخ ايه
بص كده هيبص على اللي قاعدين في الورشة شكلهم ايه؟ شكلهم مش ما فيش حد فيهم سكس ابل كده وواد فوتوشينيك كده يقوم طاير على طول على برة يا ابني انت مش فاهم انت ما انتش فاهم قواعد الوصول. يا ابني دول هيبقوا عيلتك. يا عم هنوزع جل يا عم. الرجالة
بيعملوا الورش. عايزين نجيب اسمه ايه ؟ انواع الجيل الحلوة اسمها ايه ؟ انا عايز حد يا عم يعلمني انواع الجل الحلوة يا عم عشان آآ نطبق الحاجات الجميلة دي. عشان
اه انواع الجيل هات يا عم الهير كود ولا هات اي حاجة ده يا ابني يا ابني افهم قيمة دول يا ابني دول مستقبلك. مستقبلك واخ قديم كلهم لسه اخوة صغيرين. يا عم انا ماشي. يا ابني ادخل ابقى اخ كبير لهم. الله! هو انا لما بادخل البيت بالاقي كل اخواتي اصغر مني
انا سايب البيت ده ما عدتش دخله؟ انا محتاج عيلة اعيش معها وفي ايدهم وهيفيدوك والصغير ده بيبقى فيه لسه حيوية اخطر من الكبير اللي كلكع وعقد يعني يا اخوانا عايزين نفهم ازاي نوصل. عايزين نفهم انا ليه تمسكي بايات عباد الرحمن؟ يعني سبحان الله ان انا حاسس انها عاملة زيادة اصحاب الكهف كده
طريق بتديك طريق. بتديك تصور شامل للحياة. بتديك مفاتيح للوصول الى الله افهمك ازاي اولئك يجزون الغرفة بما صبروا. الغرفة قال لك الفردوس الاعلى دي درجات الفردوس الاعلى نفسها درجات قال لها هي الفردوس الاعلى دي مش الفردوس الاعلى؟ يا سلام! هي ارض الجولف. كلها حاجة واحدة
هو نيويورك كلها مستوى واحد من المعيشة حتى اعلى اماكن في الدنيا ما هياش حاجة واحدة. ما هياش حاجة واحدة. فالفردوس الاعلى درجات واعلى الفردوس الاعلى حاجة اسمها الغرف. دي اعلى الفردوس الاعلى. الغرف نفسها درجات. واعلى الغرف الغرفة بالمفرد
افضل الغرف كلها. الناس دي فازت باعلى الفردوس الاعلى. ليه؟ بما ايه؟ صبروا. صبروا على ايه؟ اربع حاجات صبروا على ترك المعاصي وهي في قمة الجازبية. وهي في قمة التزيين والزخرفة. صبروا ان في وسط
الواقع ده ما تقصروش به. واذا مروا باللغو مروا ايه؟ كراما. يعني ايه مروا كرامة الكريم عكس اللئيم. اللئيم من الالتئام يعني ايه؟ يعني واحد مخلط. يعني ايه؟ يعني جواه شوية خير وشوية شر
هو من برة الاتيكيت والواد بيتكلم بزوق انما تعال دوس له على طرف كده تلاقيه بني ادم تاني يتحول. ليه؟ الشر اللي جواه ده كان جواه هو مخلص بس مش باين من برة. فاللئيم المخلط اللي جواه شر متلخبط. انما الكريم صافي المعدن. اللي ما فيش جواه غير خير. فما
شجر التفاح وقعدت اضرب عليها واقول لها طلعي الجميز. هتطلع جميز! طلعي طلعي لمون هتطلع ليمون هي ما بتطلعش غير تفاح. هو ما بيطلعش غير تفاح كريم. فربنا بيقول لك واذا مروا باللغو
ها ومر بافلام السينما ومر بمواقع النت ولقى صور يعني ملخبطة كده وهو ماشي في الطريق في الموقع الديني اللي داخل فيه. ومر بمتبرجات وهو ماشي ومرت بشباب فاسد وهي ماشية ومر بمناظر للدنيا وماشي مروا ايه؟ كراما
يعني لما نزل للناس في الواقع نزل وهو نضيف وطلع وهو نضيف. يبقى نزل ما اتوسخش. يبقى نزل يجيب الشاب من بركة المجاري ينقزه وطلع وهو هو نضيف زي ما نزل. دخل الميكروباص اتكلم عن ربنا بطريقة يعني فيها فن وفيها فقه وفيها رحمة
السواق غير وقلب قرآن وما لقطش كلمة من الاغنية شوشت له على قلبه لما روح. ها عشان كده عدنا بنقول للشباب ما تدخلش ما دام ما انتش متجوز على جولة فيها شاب واقف مع بنت. ليه؟ لان شاب بيقوم داخل يقعد يقول لي شاب اتق الله ويبص للاخت كده في النص. اتق الله
او يبص لوقته في النص. فالشاب يعمل ايه ؟ يتقي الله ويسيبها. وصاحبنا يروح البيت يلاقي دماغه شغالة على ايه ؟ شغالة على الاخت. فانت ماشي يبقى انت اذا القضية ان ازاي تبقى طاهر تدخل في وسط المجتمع وانت نضيف. قضيت انك ما تتأسرش بالفساد
انت بتقصر انت اللي اتغير. ينزون الغرفة بما صبروا. رقم واحد صبروا عليه. صبروا على الصبر عن الفساد. مهما كان فيه اغراءات. رقم اتنين الصبر على الطاعة يبيتون لربهم سجانا وقياما. هو ربنا قال والذين باتوا ولا يبيتون
يبيتون ده مضارع يفيد ايه مضارع يفيد ايه يفيد الاستمرار يعني مش بيقوم الليل يومين وسيقن يومين نام في الخط الباقي. الاستمرار يمشون على الارض يمشون مضارع ايه؟ مستمر يفيد
يبقى انسان مستمر ودي الحاجة التالتة اللي صبر عليها صبر على استمرار. يبقى رقم واحد صبر عن المعاصي رقم اتنين صبر على الطاعات. رقم تلاتة صبر على الاستمرار. مين يعاهد ربنا؟ فيكم الوقتي
انه مش هيبطل حضور دروس لمدة سنة مين يرفع ايده يعاهد ربنا انه مش هيبطل حضور دروسه لمدة سنة بازن الله مش صدقوا ما ايه؟ ما عهدوا الله عليه. ما تعهدوا ربنا على حاجة يا ابني. مش ده الدين. الدين انك لازم تلزم نفسك في رقبتك بحاجة لربنا
لأ انا ما اقدرش يبقى انت دينك ضعيف اصلا يبقى انت دينك مهزوز. ده دول عهد ربنا على ان هم هيدبحوا عشانه. مين يعاهد ربنا انه هيستمر؟ عايزين نتعبد لله بعبادة الاستمرار
فثواب الاستمرار اعلى من سواب العمل الصالح نفسه. ربنا بيدي سواب على الاستمرار اعلى من سواب العمل الصالح نفسه. ربنا يحب الاستمرار. كان الهديم كان اذا عمل عملا اثبته احب الاعمال الى الله ادومه وان قل
وان قال سبت في الالتزام درس واحد تحضره في الاسبوع بس استمر عليه. مين يعاهد ربنا انه يستمر على حضور الدروس سنة؟ يعني احنا في شهر ايه دلوقتي جمادى اول. لحد جمادى اول السنة الجاية الهجرية مش هيبطل حدود دروس. مين يعاهد؟ ها ارفع ايدك. مين يعاهد ربنا
الاستمرار مين يعرض ربنا على الاستمرار؟ جميل جدا. حلو فيه ناس وهو بيتعاهد. طب اللي رفعوا ايديهم ينزلوها تاني. مين تاني يا جماعة عاد ربنا ان انا يا رب مش هسيبك
انت عارف يعني ايه الاستمرار؟ يا رب انا مش هسيبك لمدة سنة ياه بايخة قوي صح وحشة اوي اوي اوي اوي اوي اوي ان انت كمان مش قادر تقول يا رب
يا رب انا مش هسيبك قبل سنة. انا يا رب مكمل معك سنة. ده اصلا وانت بتقولها المفروض تتكسف من نفسك انت مش قادر تقول يا رب انا هحافظ على علاقتي بك لمدة سنة. يا نهار اسود! لو ملك السعودية قاعد جنبنا الوقتي وقال مين يعاهدني ان يبقى فيه مكالمة اسبوعية بينه وبين
لمدة سنة كم واحد هيرفع ايده في المسجد انا لله وانا اليه راجعون. اللي رفع ايده ما يرفعوهاش. مين يعاهد ربنا لمدة سنة ما يسيبش بيئة الايمان بتاعة الدروس اللي موجودة دهي. مين يا رجالة؟ ارفع ايدك ياه. استرجل
ادي واحد وادي واحد رفع يا عيني جدع ارفع كمان. ربنا يعينك. ارفع كمان. لأ اللي رفع ايده ينزلها. جزاك الله خيرا. ارفع ما تخافش يا ابني ربنا يا اخوانا ما حدش هيوصل في الطريق ده غير اللي جاي بقلبه. اللي جاي متردد اخاف خايف من ايه
خايف من ايه خايف ايه اللي ياخدك من ربنا؟ خايف ايه اللي يشغلك عن ربنا؟ زمان لما كنت بتحط في الموقف الصعب اللي انتم اتحطيتوا فيه الوقت ده كنت بارفع ايدي وانا ما بارفعهاش
كنت برفعها واقول في نفسي ايه. ما هو انا لو ما كملتش كده كده ضاعت. فانا مش خسران حاجة. يعني انا خايف ان انا مش عايز الزم نفسي. احسن ما استمرش. طب ما انا لو ما استمرتش كده
ده كده كل حاجة ضاعت. يا عم ارفع ايدك يمكن ربنا يقبلك. ارفع ايدك. ارفع ايدك ياد. خرشي اه يا شعب مصر. اه يا مصريين مين يعايد ربنا لمدة سنة يفطر فول كل يوم؟ مين يعهد ربنا لمدة سنة يتغدى كل يوم
مش خايف على دي ليه مين يعهد ربنا لمدة سنة؟ لو بنت قالت لشاب دلوقتي قدام المسجد اهو عاهدني انك مش هتسيبني طول العمر. يقول لها والله والله مرتين خايف تعهد ربنا؟ احنا وصلنا للوقت النهائي بتاعنا ونحن نتحدس في النصف
اول من اول اية تلاتة وستين انا قاصد والله يا جماعة والله العزيم انا قاصد انا جاي وبقول يا رب ما اخلص يا رب انا مش عايز اخلص البتاعة دي الايات ديت في مرة ولا في مرتين. ليه ؟ انا عايز ما تكرر. تقرر
بقرأ في سورة الحج من يومين قول الله ها واحلت لكم الانعام الا ما ايه؟ ما يتلى مش ما تلي ما يتلى عليكم لازم مضارع مستمر برضو لازم علاقتك بالقرآن تبقى علاقة مستمرة. لازم علاقتك بالقرآن تبقى علاقة متوالية عشان تخرج بالثمرة بتاعتك
انا نفسي ان المعاني ديت سبحان الله العظيم هناخد مع بعض ان شاء الله بازن الله يعني آآ الاربع الجاي بقى بازن الله سبحانه وتعالى هناخد مع بعض الاعجاز بتاع
ترابط في الايات دي ازاي ان الكل لاية بتسلمك للاية اللي بعدها. كل لفظ بيسلمك اللفظ اللي بعده. لحد ما بتلاقي نفسك تجوزت منظومة وسط حياة. هناخد مع بعض تحية جميلة اوي يا جماعة. والذين لا يدعون مع الله الها اخر. ولا يقتلون ولا يزنون
ايه اللي يجيب الايات دي وسط ايات عباد الرحمن؟ ما حدش فكر الا من تاب. ربنا جايب اللي زنا وتاب. مع عباد الرحمن اللي بياخدوا اعلى الفردوس الاعلى في الجنة
ما حدش المعنى ده وقفه ما حدش المعنى ده هز قلبه في ايات عباد عباد الرحمن عباد الرحمن اللي من رحمته هيقبلك مهما كان الماضي بتاعك هيقبلك مهما كانت المعاصي بتاعتك. الناس دي عاشت في بيئة ايمان
اللي احنا عاملينه لكم يوم الاربع دقائق ده بقية ايمان الوقتي بازن الله سبحانه وتعالى انتم هتتقسموا نصين يا اخوانا. خلاص؟ نص هنا ونص هنا. نص الشيخ احمد جلال هيقعد معهم ونص انا هاقعد معهم. ما حدش عارف
الشيخ احمد جلال يقعد هنا ولا يقعد هنا؟ يعني عشان مش كله يقوم رايح بقى هنا يقول لك الشيخ احمد جلال هنا واقعد انا اعد في النجوم هنا. الكلام ده مش نافع معنا الكلام
بصوا انسوا ها انتم بتتعاملوا مع ازكى جهاز مخابرات في العالم. نص هنا ونص هنا بازن الله سبحانه وتعالى. خلاص آآ آآ واللي الشيخ احمد جلال هيقول لي عليه هنا ولا هنا هاقعده. يعني ايه هنا ايه احنا هنا لازم نتعلم الجندية في كل حاجة. بازن الله سبحانه وتعالى
طيب هنتكلم عن ايه؟ هنعمل ورشة ورشتين ها ورشة مع الشيخ احمد ورشة معي عن الدعوة الى الله تكملة للدرس بتاعها يوم الجمعة اللي فات مش قادر اسكت عن ليه انت بطيء في الدعوة؟ ليه؟ ليه نقول للاخوة طلب علم؟ ها؟ ليه
تقول للاخوة طلب علم. الاخوة تطير على طلب العلم. نقول للاخوة قيام الليل الاخوة تشتغل في قيام الليل. نقول للاخوة دعوة ما حدش عايز يشتغل في الدعوة. ليه مشكلتك ايه ؟ الورش المرة اللي فاتت عملناهم عن كده. وبدأنا نسمع الشباب. ولكن لا نزال عايزين نسمع اكتر. عايزين نسمع
بنفسنا بقى دلوقتي بازن الله سبحانه وتعالى مشكلتك ايه حاسس انك جديد ما انتش لاقي كلام تقوله مكسوف حاسس ان انت خايف تقول للناس حاجة وانت ما بتعملهاش اه فما تبقاش
منافق خايف احسن النهاردة تتكلم في ايه مشكلتك؟ ايه اللسان ده ما بيتكلمش عن ربنا؟ ليه اللسان اللي ما بيبطلش كلام ليل نهار ده؟ ما بيتكلمش العربية ليه وبكل حنان وبكل رفق نبدأ نتكلم مع بعض في جلسات افتح لي قلبك. افتح لي قلبك. ايه مشاكلك؟ ايه اللي مانعك؟ اصل انا ما اتربتش. اصل انا ما عنديش
مش لسه معاني ايمانية. اصل انا ديني ضعيف. فلما بشتغل في الدعوة ديني بيضيع. اصل انا عايز اتربى. اصل انا عايز حد يسمعني الاول. هنسمعك. وهنتكلم معك. ولازم يبقى فيه التحان
ام مباشر بينا وبينك بازن الله سبحانه وتعالى ان شاء الله بازن الله يا اخواني آآ آآ فورا الوقتي ان شاء الله بازن الله آآ اه اه فورا بازن الله اه اه يا ريت يعني الجلسة تبقى يعني الشيخ احمد جلال وانا مع بعض يعني عمة هنا
هي الفايدة تبقى اكبر بس آآ هو عايز يبقى احنا الاتنين مع بعض يعني ايه احنا الاتنين مع بعض وكله واحد سؤال يعني الشيخ احمد جلال ما شاء الله يعني مشكلة ما شاء الله المرونة يعني نفسي اتعلم المرونة منه ربنا يحفظه. بس انا حاسس ان آآ آآ يعني ايه
اه جو الورش ده انا عايز نتعود عليه. يعني عايز نتعود على الجو ده. عايز نتعود على جو السكشن اللي بعد المحاضرة. يعني انتم دلوقتي سمعتم محاضرة شيخ احمد ومحاضرة لي عايزين سكشن بقى. قل لي يا ابني ايه مشكلتك؟ ما بتنفزش ليه؟ انا عايز اسمع منك ليه ما بتنفزش؟ ايه اللي مانعك؟ ايه اللي معطلك
وهيبقى فيه فايدة جميلة. اللي هنا بقى يستفاد من اللي هنا واللي هنا يبقى يستفاد من هنا. والدنيا دي مش اخر جلسة تفتح لقلبك. ربنا احيانا. بازن الله سبحانه وتعالى. وان كان انا نفسي والله نبقى مع بعض ونقول
والفايدة تعم وحتى الاخوات يستفادوا. بس لازم نعمل آآ يعني ايه مقلب في الاخوات يعني ما هو كده آآ لو احنا عملناه عامة يستفادوا احنا مش عايزينه يستفادوا لا ان شاء الله الاخوات بازن الله بيترتب لهم موضوع ورش بازن الله لهم. بازن الله نطلعهم صنايعية محترمين بس آآ جمعية الوجوه المشرقة عملت
مشروع توافق بين الاخوة والاخوات الراغبين في الزواج. ومعنى الان استمارات لمن يرغب في الزواج. يملى استمارة ولا سوف نتصل به وعند الاخوات فوق استمارات مع زوجة الشيخ احمد جلال. طب خلاص الاخوات بقى ما هماش عايزين الوقتي نفتح لقلبك ولا ولا الكلام كله
اخواتي دلوقتي سيبوهم يعيشوا مع صالات الزواج بقى. وطبعا الاخوة اللي قاعدين تحت يا عم اخوة مفلسين. لا لاقيين يتجوزوا ولا لاقيين يعملوا. فيعني موضوع الاستمارات ده بعدها بازن الله سبحانه وتعالى. يلا يا اخواني يلا نقسم نصين. ايه
اه لو اردناك جعلنا كل ما فيك يردنا. ايها المعرض عنا ايها المعرض عنا ان اعراضك منا ان اعراضك منا لو اردناك جعلنا لو اردناك جعلنا كل ما فيك يردنا. لو اردناك جعلنا كل ما فيك يرد